У складу са чланом 41. Закона о националним саветима националних мањина („Службени гласник РС”, бр. 72/09, 20/14 – одлука УС, 55/14 и 47/18),

Републичка изборна комисија, на седници одржаној 8. априла 2021. године, донела је

Р Е Ш Е Њ Е

О ДОДЕЛИ МАНДАТА ЧЛАНА НАЦИОНАЛНОГ САВЕТА

РАДИ ПОПУНЕ УПРАЖЊЕНОГ МЕСТА У НАЦИОНАЛНОМ САВЕТУ РУМУНСКЕ НАЦИОНАЛНЕ МАЊИНЕ

1. Мандат члана Националног савета румунске националне мањине додељује се следећем кандидату са Изборне листе „РУМУНСКА ЛИСТА – ДР ЈОН ОМОРАН LISTA ROMÂNEASCĂ – DR ION OMORAN“:

| **Ред. број** | **Ред. број на изборној листи** | **Име и презиме** | **Година рођења** | **Занимање** | **Пребивалиште** |
| --- | --- | --- | --- | --- | --- |
| 1. | 14. | ТИБЕРИУ ЧОРТАН | 1962. | пензионер | Вршац |

2. Кандидату из тачке 1. ове одлуке издаће се уверење о избору за члана Националног савета румунске националне мањине.

3. Ово решење ступа на снагу даном доношења.

4. Ово решење доставити Националном савету румунске националне мањине и Министарству за људска и мањинска права и друштвени дијалог.

5. Ово решење објавити у „Службеном гласнику Републике Србије“.

**О б р а з л о ж е њ е**

Републичка изборна комисија је 1. марта 2021. године, у складу са чланом 41. став 5. Закона о националним саветима националних мањина, примила допис председника Националног савета румунске националне мањине од 26. фебруара 2021. године, са обавештењем да је Национални савет румунске националне мањине, на електронској седници одржаној 24. фебруара 2021. године, констатовао престанак мандата члана Националног савета МАРИНУ АНКУ, услед подношења оставке.

Уз наведени допис, Републичкој изборној комисији је достављенa оставка Марина Анка на место члана Националног савета румунске националне мањине, оверена 22. фебруара 2021. године од стране јавног бележника у Белој Цркви и заведена у Националном савету румунске националне мањине 22. фебруара 2021. године под бројем 60/21, као и обавештење о констатовању оставке Марина Анка на чланство у Националном савету румунске националне мањине.

У складу са наведеним дописом председника Националног савета румунске националне мањине и пратећом документацијом, Републичка изборна комисија је констатовала:

- да место члана Националног савета румунске националне мањине, упражњено услед престанка мандата члану Марину Анку, изабраном са Изборне листе „РУМУНСКА ЛИСТА – ДР ЈОН ОМОРАН LISTA ROMÂNEASCĂ – DR ION OMORAN“, треба да буде попуњено тако што ће мандат члана Националног савета, на основу члана 41. став 6. Закона о националним саветима националних мањина, бити додељен првом следећем кандидату са изборне листе на којој се налазио члан којем је престао мандат, и то: ТИБЕРИУ ЧОРТАНУ, кандидату под редним бројем 14. на наведеној изборној листи;

- да је чланом 98. став 12. Закона о националним саветима националних мањина прописано да кандидатима којима су додељени мандати Републичка изборна комисија издаје уверење о избору за члана националног савета.

У складу са наведеним, Републичка изборна комисија је донела одлуку као у изреци овог решења.

02 Број 013-12/21

У Београду, 8. априла 2021. године

**РЕПУБЛИЧКА ИЗБОРНА КОМИСИЈА**

ПРЕДСЕДНИК

Владимир Димитријевић